รายงานการประชุมสภาผู้นำชุมชน

หมู่ที่ 8 ตำบลนิคมพัฒนา อำเภอมะนัง จังหวัดสตูล

ครั้งที่ 6/2559

วันที่ 5 เดือน กุมภาพันธ์ 2559 เวลา 13.00 น.

ณ ศูนย์เรียนรู้ชุมชนบ้านผัง 19

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เริ่มการประชุมเวลา 13.00 น.

เมื่อที่ประชุมพร้อมแล้ว นายวิโรจน์ น้ำเย็น ผู้ใหญ่บ้านหมู่ที่ 8 ทำหน้าที่ประธานในการประชุมได้กล่าวเปิดประชุมและดำเนินการตามระเบียบวาระดังนี้

ระเบียบวาระที่ 1 เรื่องที่ประธานแจ้งให้ที่ประชุมทราบ

1.1 การขึ้นทะเบียนเกษตรในพื้นที่อำเภอมะนัง สามารถขึ้นทะเบียนได้ตั้งแต่ วันนี้ – 31 พ.ค. 2559

1.2 การอบรมในการช่วยเหลือเกษตรกรในช่วงภัยแล้ง เพื่อจ้างงานให้เกษตรกรมีรายได้ ในพื้นที่ อำเภอมะนัง หมู่บ้าน ละ 13 คน ร่วมรับการฝึกอบรม จำนวน 5 รุ่น รุ่นละ 50 คน

ระเบียบวาระที่ 2 เรื่องรับรองรายงานการประชุมครั้งที่แล้ว

- รับรอง –

ระเบียบวาระที่ 3 เรื่องเสนอเพื่อทราบและพิจารณา

3.1 การดำเนินกิจกรรมสสส.ที่ผ่านคือกิจกรรมการอบรมการปลูกผักปลอดสารพิษ ทำให้เด็กและเยาวชน ประชาชน ได้รับความรู้ ในการประกอบอาชีพในด้านการปลูกพืชผักได้เป็นอย่างดี สามารถนำไปปฏิบัติในการเพาะ พืชผัก ปลอดสารพิษได้ โดยการใช้น้ำหมักชีวภาพ ในไล่แมลงชนิดต่างๆ และน้ำหมักยังช่วยในการเป็นปุ๋ยให้กับพืชอีกด้วย และการจัดกิจกรรมทั้งหมด ทำให้เกิดกิจกรรมที่เป็นประโยชน์ในหมู่บ้านเป็นอย่างมาก และในการใช้จ่ายงบประมาณนั้น จะมีการปิดงวดแรกใน วันที่ 11 กุมภาพันธ์ 2559 เพื่อสรุปกิจกรรมทั้งหมดที่ได้ดำเนินมามีผลเกิดขึ้นตามตัวชี้วัดหรือไม่อย่างไร โดยมีคณะทำงานผู้รับผิดชอบโครงการจำนวน 2 คน เป็นผู้ประสานโครงการ

ประธานปิดการประชุมเวลา 14.00 น.

ลงชื่อ ผู้จดรายงานการประชุม

( นายสุรชัย เกื้อหน่วย )

บัณฑิตอาสาฯ หมู่ที่ 8 ต.นิคมพัฒนา

ลงชื่อ ผู้ตรวจรายงานการประชุม

( นายวิโรจน์ น้ำเย็น )

ผู้ใหญ่บ้านหมู่ที่ 8 ต.นิคมพัฒนา